smcproject/ml-wiki-sentences huggingface dataset:
തെങ്ങുകൃഷിയുടെ മഹത്ത്വം ചൂണ്ടിക്കാട്ടുന്ന വരികൾ താഴെക്കൊടുക്കുന്നു
"തെങ്ങു വെക്കുന്ന മാനുഷരെല്ലാരും
പൊങ്ങിടാതെയിരിക്കുന്നു സ്വർഗത്തിൽ"   -കൃഷിഗീത   63-64 തെങ്ങടയാളം
ഇന്ത്യയിലെ തിരഞ്ഞെടുപ്പ് കമ്മീഷൻ തെങ്ങിന്റെയും തേങ്ങയുടെയും ചിത്രങ്ങൾ തിരഞ്ഞെടുപ്പ് ചിഹ്നങ്ങളായി ഉപയോഗിക്കുന്നു.
തെങ്ങ് മലയാള സാഹിത്യത്തിൽ നുറുങ്ങുകൾ ആരെങ്കിലും ഒരിക്കൽ ചെയ്ത ഉപകാരം ആയുഷ്കാലം മുഴുവൻ ഓർത്തിരുന്നു പ്രത്യുപകാരം ചെയ്യുന്ന മഹത്തുക്കളുടെ മാതൃകയായി പതിനാലാം നൂറ്റാണ്ടിലെ സംസ്കൃതകവി ശാർങ്ഗധരൻ തെങ്ങിനെ പുകഴ്ത്തിയിട്ടുണ്ട്.
"ഒന്നാം വയസ്സിൽ നൽകിയ അല്പം ജലം സ്മരിച്ചുകൊണ്ട് ശിരസ്സിൽ ഭാരം പേറിയ തെങ്ങുകൾ അമൃതിനു സമമായ ജലം ആജീവനാന്തം മനുഷ്യർക്കു നൽകുന്നു.  സജ്ജനങ്ങൾ അവർക്കു ചെയ്തുകൊടുത്തിട്ടുള്ള ഉപകാരങ്ങൾ വിസ്മരിക്കുന്നില്ല" എന്നാണ് കവി പറഞ്ഞത്.
ശ്ലോകം ഈ വിധമാണ്: “ പ്രഥമവയസി ദത്തം തോയമല്പം സ്മരന്ത:
ശിരസി നിഹിതഭാരാ നാളികേരാ നരാണാം സലിലമമൃതകല്പം ദദ്യുരാജീവനാന്തം.
നഹികൃതമുപകാരം സാധവോ വിസ്മരന്തി.
തെങ്ങ് ഇല്ലാത്ത നാടുകളിൽ നിന്നുള്ള പുരാതനകാലത്തെ സഞ്ചാരികൾ ആദ്യമായി തെങ്ങും തേങ്ങയും കണ്ട് രസകരമായ വിവരണങ്ങൾ അവശേഷിപ്പിച്ചിട്ടുണ്ട്: 13-ആം നൂറ്റാണ്ടിൽ വെനീസുകാരനായ മാർക്കോ പോളോ നാളികേരത്തെ ഇങ്ങനെ വിവരിച്ചു.
"ഇവിടെ പനയോട് സാമ്യമുള്ള ഒരു വൃക്ഷത്തിൽ നിന്ന് മധുരവും ലഹരിയുമുള്ള അതിവിശിഷ്ടമായൊരു പാനീയം എടുക്കുന്നുണ്ട്.......ഈ വൃക്ഷത്തിന്റെ ഫലങ്ങൾക്ക് ഇന്ത്യൻ കായ എന്നാണു പേര്.  മനുഷ്യന്റെ തലയോളം വലിപ്പവും അതിനോടു സാമ്യവും ഉള്ളതാണ് ഈ കായകൾ.  പാലിനേക്കാൾ വെളുത്തതും മധുരവും ഹൃദ്യവുമായ ഒരു സാധനമുണ്ട് ഇതിനുള്ളിൽ.  അതിനും ഉള്ളിൽ ശുദ്ധജലം പോലെ തെളിഞ്ഞതും മധുരശീതളവുമായ ഒരു പാനീയം നിറഞ്ഞിരിക്കും.  ഇത്രയും സ്വാദുള്ള മറ്റൊരു പാനീയത്തെക്കുറിച്ച് എനിക്കറിവില്ല." 12-ആം നൂറ്റാണ്ടിൽ മൊറോക്കൻ സഞ്ചാരിയായ ഇബ്നു ബത്തൂത്ത രേഖപ്പെടുത്തിയ വിവരണവും ശ്രദ്ധേയമാണ്.
"ഇവിടെ സുലഭമായ ഒരുതരം വൃക്ഷത്തിന്റെ കായാണ് നാളികേരം.  നമ്മുടെ ഈത്തപ്പന പോലെ തന്നെയാണ് ആ മരവും. വൃക്ഷത്തിന്റെ സ്വരൂപത്തിൽ പറയത്തക്ക വ്യത്യാസമില്ല......നാളികേരത്തിനു മനുഷ്യന്റെ തലയിലെന്ന പോലെ രണ്ടു കണ്ണുകളും വായയുമുണ്ട്.  പുറത്തു തലമുടി പോലെ നാരും ഉള്ളിൽ തലച്ചോറും കാണാം.  മാലദ്വീപിലെ നാളികേരത്തിനു മനുഷ്യന്റെ തലയോളം വലിപ്പമുണ്ട്."
ചിത്രസഞ്ചയം തെങ്ങിൻ തൈ തെങ്ങുകൾ തല പോയ തെങ്ങുകൾ തെങ്ങ് കൊഴിഞ്ഞിൽ തെങ്ങിൻ തടിയുടെ ഭാഗം തെങ്ങിൻ കട തെങ്ങിൽ പൂക്കുല തേങ്ങകൾ തേങ്ങക്കുല മച്ചിങ്ങ പ്രായത്തിൽ തെങ്ങിൻപൂക്കുല പത്തൊമ്പതാം നൂറ്റാണ്ടിലെ രേഖാചിത്രം തെങ്ങ് തെങ്ങ് വെള്ളക്ക തെങ്ങിന്റെ മുകൾ ഭാഗം നച്ചിങ്ങ അഥവാ വെള്ളക്കയും ചെറിയ തേങ്ങയും കാണാം വെള്ളക്ക സി.ഒ.ഡി ഡബ്ലിയൂ.
ജി.ഡി.സങ്കര ഇനം നാളികേരം-മുളച്ചത് തേങ്ങകൾ തേങ്ങ പൊട്ടിച്ച് ഉണക്കാനിട്ടിരിക്കുന്നു തേങ്ങയുടെ ചകിരി നാളികേരം-പൊങ്ങ് തെങ്ങിന്റെ തൈ.
ഒരു തെങ്ങുംതോപ്പ് ചിരട്ടയും ചകിരിയും മച്ചിങ്ങ ഒരു സമീപദൃശ്യം തെങ്ങിൽനിന്ന് കൊഴിഞ്ഞു വീണ മച്ചിങ്ങ കുംഭമേളയിൽ തേങ്ങ ഇതും കാണുക നാളികേരം വെളിച്ചെണ്ണ ചകിരി കോഞ്ഞാട്ട അവലംബം ↑ {{ cite book }} : Cite has empty unknown parameter: | coauthors= ( help ) ↑ {{ cite book }} : Cite has empty unknown parameters: | accessyear= , | origmonth= , | accessmonth= , | month= , | chapterurl= , | origdate= , and | coauthors= ( help ) 1 2 3 {{ cite book }} : Check | isbn= value: invalid character ( help ) 1 2 3 4 5 6 7 8 9 10 11 12 1 2 3 4 കർഷകശ്രീ മാസിക.
പുറം.47-48 ↑ നാളികേര വികസന ബോർഡിന്റെ കൈ പുസ്തകം ↑ ↑ ഇന്ത്യൻ നാളികേര ജേണൽ (ലക്കം 36) ↑ ↑ X ഡി ഡി X ടി http://coconutboard.nic.in/faq.htm ↑ {{ cite web }} : Unknown parameter | coauthors= ignored ( | author= suggested) ( help ) ; Unknown parameter | month= ignored ( help ) ↑ മലയാള മനോരമയുടെ കർഷകശ്രീ മാസിക , മെയ് 2010 പുറം 54 ↑ The effect of temparature on the crystal growth of coconut shell carbon -(Paper presented by Meytij Jeanne Rampea, Bambang Setiajib, Wega Trisunaryantib, Triyonob et al, Various universities of Indonesia) 3rd international conference (ICMNS 2010) ↑ Nutrition Facts and Information for Vegetable oil, coconut 1 2 ഔഷധ സസ്യങ്ങൾ, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് 1 2 3 4 5 6 7 8 9 10 ↑ {{ cite book }} : Cite has empty unknown parameter: | coauthors= ( help ) ; Unknown parameter | locat= ignored ( help ) ↑ ലേഖനം : ചെത്തുന്നിളം തെങ്ങ്, ചെറുതെങ്ങ്, മുതുതെങ്ങ്.
ലേഖകൻ: ഡോ: സി ആർ രാജഗോപാലൻ, പ്രസിദ്ധീകരിച്ചത് : മാതൃഭൂമി ആഴ്ചപ്പതിപ്പ് പുസ്തകം 91, ലക്കം 46 (2014 ജനുവരി 26-ഫിബ്രവരി 1) ↑ അമൂല്യശ്ലോകമാല, സമാഹരണം, വ്യാഖ്യാനം, അരവിന്ദൻ(പുറം 153) 1 2 വേലായുധൻ പണിക്കശ്ശേരി, "മാർക്കോപോളോ ഇന്ത്യയിൽ" (പുറം 39) പുറത്തേക്കുള്ള കണ്ണികൾ തെങ്ങ് ഗവേഷണ കേന്ദ്രം വെബ്സൈറ്റ് കർഷകകേരളം വെബ്സൈറ്റ്/തെങ്ങ് Archived 2016-03-04 at the Wayback Machine .
തെത് ദേശീയോദ്യാനം
തെത് ദേശീയോദ്യാനം ( Parku Kombëtar i Thethit ), വടക്കൻ അൽബേനിയയിലെ ഒരു ദേശീയോദ്യാനമാണ്.
ഈ ദേശീയോദ്യാനം അൽബേനിയൻ ആൽപ്സ് കേന്ദ്രീകൃതമായി ഏകദേശം 2,630 ഹെക്ടർ (26.3 ചതുരശ്ര കിലോമീറ്റർ) പ്രദേശത്തു പരന്നുകിടക്കുന്നു.
ഇത് ശാല താഴ്വരയുടെ വലിയൊരു ഭാഗം ഉൾക്കൊള്ളുന്നു.
വിവിധ ആവാസവ്യവസ്ഥകളേയും ജൈവ വൈവിധ്യങ്ങളേയും ഈ പ്രദേശത്തെ സാംസ്കാരിക - ചരിത്ര പൈതൃകങ്ങളേയും സംരക്ഷിക്കുന്നതിനായിട്ടാണ് ഈ ദേശീയോദ്യാനം സ്ഥാപിക്കപ്പെട്ടത്.
ഇതിൻറ ഭൂരിഭാഗവും ഉയർന്ന ഭൂപ്രദേശങ്ങളും താഴ്വാരങ്ങൾ, നദികൾ, പർവതങ്ങൾ, വെള്ളച്ചാട്ടങ്ങൾ, ഇടതൂർന്ന വനങ്ങൾ, പാറക്കെട്ടുകൾ എന്നിവയുൾപ്പെടെ വൈവിധ്യമാർന്ന പ്രകൃതി സവിശേഷതകൾ നിറഞ്ഞതാണ്.
അവലംബം ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ ↑ {{ cite web }} :  CS1 maint: unrecognized language ( link )
ജമുന നദി (ബംഗ്ലാദേശ്) ഇംഗ്ലീഷ് വിലാസം https://ml.wikipedia.org/wiki/Jamuna_River_(Bangladesh) ജമുന ഉൾപ്പെടെ ബംഗ്ലാദേശിലെ പ്രധാന നദികളെ കാണിക്കുന്ന ഒരു മാപ്പ്.
ബംഗ്ലാദേശിലെ മൂന്ന് പ്രധാന നദികളിൽ ഒന്നാണ് ജമുന നദി (ബംഗാളി: যমুনা ജോമുന).
ഇന്ത്യയിലേക്കും പിന്നീട് തെക്കുപടിഞ്ഞാറായി ബംഗ്ലാദേശിലേക്കും ഒഴുകുന്നതിനുമുമ്പ് ടിബറ്റിലെ യാർലംഗ് സാങ്‌പോ നദിയിൽ നിന്ന് ഉത്ഭവിക്കുന്ന ബ്രഹ്മപുത്ര നദിയുടെ ചെറിയ അരുവിയാണിത്.
ചന്ദ്പൂരിനടുത്തുള്ള മേഘ്‌ന നദിയുമായി കൂടിചേരുന്നതിനുമുമ്പ് ജമുന തെക്കോട്ട് ഒഴുകുകയും ഗോലുണ്ടോ ഘട്ടിനടുത്തുള്ള പത്മ നദിയിൽ (പോദ്ദ) ചേരുന്നു.
ബ്രെയിഡഡ് നദിയുടെ ഒരു ഉത്തമ ഉദാഹരണമായ ബ്രഹ്മപുത്ര-ജമുന ചാനൽ കുടിയേറ്റവും അവൽ‌ഷനും വളരെ എളുപ്പത്തിൽ സ്വാധീനിക്കുന്നു.
ചാനലുകൾ തമ്മിൽ പരസ്പരം ബന്ധിപ്പിച്ചിരിക്കുന്ന നിരവധി സാൻഡ്‌ബാറുകളുള്ള ഒരു ശൃംഖലയാണ് ഇതിന്റെ സവിശേഷത.
ബംഗാളിയിൽ കരിക്കട്ടകളായി അറിയപ്പെടുന്ന സാൻഡ്‌ബാറുകൾ സ്ഥിരമായി കാണപ്പെടുന്നില്ല.
നദി ഒരു വർഷത്തിനുള്ളിൽ നിക്ഷേപിക്കുന്നത് മിക്കപ്പോഴും പിന്നീട് നശിപ്പിക്കപ്പെടുന്നു.
അടുത്ത മഴക്കാലത്ത് അവ വീണ്ടും നിക്ഷേപിക്കുന്നു.
നദീതടങ്ങളിൽ തുടർച്ചയായി മണ്ണൊലിപ്പ് പ്രക്രിയയിലൂടെ വീണ്ടും സാൻഡ്‌ബാറുകൾ അടിയുന്നു.
ഇതുകൊണ്ട് ഒരു വശത്ത് പബ്ന ജില്ലയും മറുവശത്ത് മൈമെൻസിംഗ് തംഗൈൽ , ധാക്ക ജില്ലകളും തമ്മിലുള്ള അതിർത്തി കൃത്യമായി നിർണ്ണയിക്കാൻ പ്രയാസമാണ്.
ഒരു സാൻഡ്‌ബാർ തകർക്കുകയോ പുതിയൊരെണ്ണം പ്രത്യക്ഷപ്പെടുകയോ ചെയ്യുന്നത് വളരെയധികം പ്രശ്നത്തിനും വ്യവഹാരത്തിനും കാരണമാകുന്നു.
ജമുന നദിയുടെയും പത്മ നദിയുടെയും സംഗമം അസാധാരണമാംവിധം അസ്ഥിരമാണ്.
1972 നും 2014 നും ഇടയിൽ പതിനാലു കിലോമീറ്ററിലധികം തെക്കുകിഴക്ക് നദി കടന്നുകയറിയതായി കണ്ടെത്തിയിരുന്നു.
പ്രവാഹം ജമുന നദി ജമുന പാലത്തിൽ നിന്ന് ജമുന നദിയുടെ കാഴ്ച
ബംഗ്ലാദേശിൽ, ബ്രഹ്മപുത്ര അതിന്റെ ഏറ്റവും വലിയ കൈവഴികളിലൊന്നായ ടീസ്റ്റ നദിയുമായി (അല്ലെങ്കിൽ ടിസ്റ്റ)  കൂടി ചേരുന്നു.
ടീസ്റ്റ നേരത്തെ തെക്ക് ജൽപൈഗുരിയിൽ നിന്ന് കിഴക്ക് കാരാട്ടോയ , പടിഞ്ഞാറ് പുനർഭബ , മധ്യഭാഗത്ത് അട്രായ് തുടങ്ങി മൂന്ന് ചാനലുകളിലൂടെ സഞ്ചരിക്കുന്നു.
മൂന്ന് ചാനലുകളിൽ നിന്ന് നദിക്ക് ട്രിസ്‌റോട്ട എന്ന പേര് നൽകിയിരിക്കാം.
കാരണം ഇതിൽ മൂന്ന് അരുവികൾ കാണപ്പെടുന്നു.
ഇത് ടീസ്റ്റയായി ചുരുങ്ങിയിരിക്കാം.
ഈ മൂന്നെണ്ണത്തിൽ പുനർഭബ മഹാനന്ദയിൽ ചേരുന്നു.
ചാലൻ ബീൽ എന്നറിയപ്പെടുന്ന വിശാലമായ ചതുപ്പുനിലത്തിലൂടെ കടന്നുപോകുന്ന അട്രായ് കാരാട്ടോയയിൽ ചേരുന്നു.
ഒന്നിച്ചു ചേരുന്ന അരുവി ജാഫർഗഞ്ചിനടുത്തുള്ള പത്മ(ഗംഗ)യിൽ ചേരുന്നു.
1787-ലെ വിനാശകരമായ വെള്ളപ്പൊക്കത്തിൽ, ടീസ്റ്റ നദി അതിന്റെ പഴയ ചാനൽ ഉപേക്ഷിച്ച് തെക്ക്-കിഴക്ക് ഭാഗത്തിലൂടെ ഒഴുകി ബ്രഹ്മപുത്രയിൽ ചേരുന്നു.
ജെയിംസ് റെനെൽ 1764 നും 1777 നും ഇടയിൽ ഒരു സർവേ നടത്തി.
അദ്ദേഹത്തിന്റെ മാപ്പുകൾ ബംഗാളിന്റെ ആദ്യകാല ആധികാരിക മാപ്പുകളിൽ ഒന്നാണ്.
ഈ ഭൂപടങ്ങളിൽ ടീസ്റ്റയെ വടക്കൻ ബംഗാളിലൂടെ പുനർഭാബ, അട്രായ്, കാരാട്ടോയ തുടങ്ങിയ പല ശാഖകളിലൂടെ ഒഴുകുന്നതായി കാണിക്കുന്നു.
ഈ അരുവികളെല്ലാം താഴേയ്‌ക്ക് ഒഴുകി മഹാനന്ദയുമായി കൂടിച്ചേരുന്നു.
ഇപ്പോൾ വടക്കൻ ബംഗാളിലെ പടിഞ്ഞാറൻ നദി, ഹൂർസാഗർ എന്ന പേര് സ്വീകരിച്ച് ആധുനിക ഗോളുണ്ടോയ്ക്ക് സമീപമുള്ള ജാഫർഗഞ്ചിൽ ഗംഗയിലേക്ക് ഒഴുകുന്നു.
അപ്പോഴും നിലനിൽക്കുന്ന ഹൂർസാഗർ നദി ബരാൾ നദിയുമായി കൂടിച്ചേരുന്നു.
ഗംഗയുടെ നിറഞ്ഞുകവിഞ്ഞൊഴുകുന്ന, അട്രായ്, ജമുന അല്ലെങ്കിൽ ജമുനേശ്വരി (ബ്രഹ്മപുത്ര ഇപ്പോൾ ഒഴുകുന്ന ഭാഗത്തുള്ള പ്രധാന ജമുനയല്ല), കാരാട്ടോയ, പകരം ഗംഗയിലേക്ക് വീഴുമ്പോൾ, ഗോലുണ്ടോയിലെ പത്മയുമായുള്ള സംഗമത്തിന് ഏതാനും മൈൽ അകലെയുള്ള പ്രധാന ജമുനയിലേക്ക് അത് പതിക്കുന്നു.
ടീസ്റ്റയ്ക്ക് താഴെ ബ്രഹ്മപുത്ര രണ്ട് കൈവഴികളായി വിഭജിക്കുന്നു.
നദിയുടെ ഒഴുക്കിന്റെ ഭൂരിഭാഗവും ഉൾക്കൊള്ളുന്ന പടിഞ്ഞാറൻ ശാഖ തെക്ക് ഭാഗത്തായി തുടരുന്നു.
ജമുന (ജോമുന) താഴത്തെ ഗംഗയുമായി ലയിച്ച് പദ്മ നദി (പോദ്ദ) എന്നറിയപ്പെടുന്നു.
അവലംബം പുറത്തേക്കുള്ള കണ്ണികൾ Jamuna River എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
{{ citation }} : Cite uses deprecated parameter | authors= ( help )
ജമൈക്കൻ പടോയിസ് (audio) A native speaker of Jamaican Patois speaking two sentences
ജമൈക്കൻ പടോയിസ് Jamaican Patois പട്ടോയിസ് (പാട്വ, പാട്‌വാഹ്) എന്നിങ്ങനെ അറിയപ്പെടുന്ന ഈ ഭാഷ ഭാഷാശാസ്ത്രജ്ഞന്മാർ ജമിക്കൻ ക്രിയോൾ എന്ന് ഈ ഭാഷയെ വിളിക്കുന്നു.
പടിഞ്ഞാറൻ ആഫ്രിക്കൻ സ്വാധീനത്തിലുള്ള ഇംഗ്ലിഷ് അടിസ്ഥാനത്തിലുള്ള ഒരു ക്രിയോൾ ഭാഷയാണ്.
ജമൈക്ക, ജമൈക്കക്കാരുള്ള മറ്റു പ്രദേശങ്ങൾ എന്നിവിടങ്ങളിലാണ് ഈ ഭാഷയ്ക്കു പ്രചാരമുള്ളത്.
പതിനേഴാം നൂടാണ്ടിൽ ആഫ്രിക്കൻ അടിമകൾ അമേരിക്കയിലെ ജമൈക്കയിലെത്തിയപ്പോൾ അവരുടെ ഉടമകളായ ബ്രിട്ടിഷുകാരുടെയും സ്കോട്ടുകാരുടെയും ഹൈബർനോ ഇംഗ്ലിഷ് സംസാരിക്കുന്നവരുടെയും ഭാഷകേട്ട് അതും തങ്ങളുടെ ആഫ്രിക്കൻ ഭാഷകളും കലർത്തി ആശയവിനിമയം നടത്തിയപ്പോൾ ഉത്ഭവിച്ച പുതിയ ഭാഷയാണിത്.
സാമാന്യ ഇംഗ്ലിഷുമായി അഭേദ്യമായ ബന്ധം ഇതിനുണ്ട്.
ചില ജമൈക്കക്കാർ തങ്ങളുടെ ഭാഷ പട്ടോയിസ് ആയി കണക്കാക്കിവരുന്നു.
പട്ടോയിസ് എന്ന വാക്ക് പഴയ ഫ്രഞ്ചിൽ നിന്നുമാണ് വന്നത്.
പരുപരുത്ത അല്ലെങ്കിൽ ഗ്രാമ്യമായ എന്നൊക്കെയാണ് ഈ പദത്തിനർത്ഥം.
ഭാഷയുടെ സംസാര വൈകൃതവുമായി ബന്ധപ്പെട്ടാണ് ഈ പേരു വന്നതെന്നു കരുതാം.
ജമൈക്കൻ ഉച്ചാരണവും പദസഞ്ചയവും ഇംഗ്ലിഷിനേക്കാൾ വളരെയധികം വ്യത്യസ്തമാണ്.
പടിഞ്ഞാറൻ ആഫ്രിക്കയിലെ പൊതുഭാഷകളുറ്റെ പോലുള്ള സ്വഭാവം ഈ ഭാഷയ്ക്കുണ്ട്.
ജമൈക്കയിൽ മാത്രമല്ല ജമൈക്കയ്ക്കു പുറത്തുള്ള മറ്റു സ്ഥലങ്ങളായ മിയാമി, ന്യൂയോർക്ക്, ടൊറോണ്ടോ, ഹാർട്ട്ഫോഡ്, വാഷിങ്ടൺ ഡീ സി, നിക്കരാഗ്വ, കോസ്റ്റാറീക്ക, പാനമ (കരീബിയൻ തീരത്തുള്ള), ലണ്ടൻ, ബിർമിങ്‌ഹാം, മാഞ്ചെസ്റ്റർ, നോട്ടിങ്ഹാം എന്നിവിടങ്ങളിലെ ജമൈക്കൻ പ്രവാസികൾ ഈ ഭാഷ ചെറ്യ മാറ്റങ്ങളോടെ പരസ്പരം മനസ്സിലാകുന്ന ഭേദങ്ങളോടെ ഉപയോഗിച്ചുവരുന്നു.
ജമൈക്കൻ പടോയിസ് കൂടുതലും സംസാരഭാഷയായാണ് ഉപയോഗിച്ചുവരുന്നത്.
സാമാന്യ ബ്രിട്ടിഷ് ഇംഗ്ലിഷ് എഴുത്തിനുപയോഗിച്ചുവരുന്നു.
എങ്കിലും ഈ ഭാഷ നൂറു വർഷത്തോളമായി സാഹിത്യപ്രവർത്തനത്തിനുപയോഗിച്ചുവരുന്നു.
ക്ലോഡ് മക്‌കേ 1912ൽ തന്റെ സോങ്സ് ഓഫ് ജമൈക്ക എന്ന കവിതാഗ്രന്ഥം ഈ ഭാഷയിലാണു പുറത്തിറക്കിയത്.
ഇന്റെർനെറ്റ് എഴുത്തിനും ഈ ഭാഷ ഇംഗ്ലിഷിനൊപ്പം ജമൈക്കയിൽ ഉപയോഗിച്ചുവരുന്നുണ്ട്.
ജമീൽ സിദ്ഖി അൽ-സഹാവി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇറാഖി കവിയും ദാർശനികനുമായിരുന്നു ജമീൽ സിദ്ഖി അൽ-സഹാവി (1863–1936).
സമീപകാലത്തെ അറബി സാഹിത്യത്തിലെ അതികായനായ ഇദ്ദേഹം സ്ത്രീകളുടെ അവകാശങ്ങൾക്കായി വാദിച്ചു.
ജമുനാകിനാരേ പ്യാരേ ഇംഗ്ലീഷ് വിലാസം https://ml.wikipedia.org/wiki/JamunA_kinArE സ്വാതിതിരുനാൾ
സ്വാതിതിരുനാൾ ധന്യാസിരാഗത്തിൽ ചിട്ടപ്പെടുത്തിയ ഒരു കൃതിയാണ് ജമുനാകിനാരേ .
ഹിന്ദിഭാഷയിൽ രചിച്ചിരിക്കുന്ന ഈ കൃതി ചൗതാളം താളത്തിലാണ് ചിട്ടപ്പെടുത്തിയിരിക്കുന്നത്.
ജമുനാകിനാരേ പ്യാരേ കദംബ് തര് മോഹന് ബാസുരി ബജാവേ സഖി കുജഭവന് മേ (ജമുനാകിനാരേ) 2.
മോരെപിഞ്ഛ്ഗളേമാലാ മകരാകൃത കുണ്ഡല് മകുടാദിക ഭൂഷണ ശുഭാദേത് തന്മേ (ജമുനാകിനാരേ)
3.
പദ്മനാഭ ദീനബന്ധു മേരോ താപ് ഹാരോ പ്രഭുഗോപിനാഥ് ഗിരിധര് രാജോ മേരെ മനമേ (ജമുനാകിനാരേ) സാരാംശം
സഖീ, യമുനാതീരത്തെ വള്ളിക്കുടിലിലിരുന്ന്, അതിമനോഹരനായ നമ്മുടെ പ്രിയപ്പെട്ടവൻ ഓടക്കുഴലൂതുന്നു.
മയിൽപ്പീലി ചൂടി, മകരകുണ്ഡലമണിഞ്ഞ്, കഴുത്തിൽ മാലകളും മേനിയിൽ മറ്റാഭൂഷണങ്ങളും ധരിച്ച്, അവൻ ശോഭിക്കുന്നു.
ദീനബന്ധുവായ പദ്മനാഭന്റെ  താപങ്ങളെല്ലാം ഇല്ലാതാക്കണേ!
ഗോപീനാഥനായ ഗിരിധാരിപ്രഭുവൻ മനസ്സിൽ  വിരാജിക്കണേ !!
അവലംബം പുറത്തേക്കുള്ള കണ്ണികൾ ഡോ. ബലമുരളീകൃഷ്ണയുടെ  ആലാപനം
പ്രശസ്ത കാർട്ടൂണിസ്റ്റും എഴുത്തുകാരനുമായ വേണു ബാലരമയിൽ വരയ്ക്കുന്ന ഒരു ചിത്രകഥാപരമ്പരയാണ് ജമ്പനും തുമ്പനും .
ജമ്പൻ എന്ന് പേരുള്ള കുറ്റാന്വേഷകനും അയാളുടെ കൊതിയനായ തുമ്പൻ എന്ന പട്ടിയും ആണ് ഈ കഥയിലെ പ്രധാന കഥാപാത്രങ്ങൾ.
കഥാപാത്രങ്ങൾ ജമ്പൻ
ജമ്പൻ എന്ന കുറ്റാന്വേഷകൻ ഈ ചിത്രകഥയിലെ പ്രധാന കഥാപാത്രമാണ്.
ജമ്പൻ എന്ന പേരിന് കാരണം അയാൾ ഇടക്കെല്ലാം ചാടുവാൻ ഇഷ്ടപ്പെടുന്നതുകൊണ്ടാണ്.
"യീഹാ" എന്ന് അലറിക്കൊണ്ടാണ് ജമ്പൻ ചാടാറ്.
ചിത്രകഥയിൽ അബദ്ധത്തിൽ കേസ് തെളിയിക്കുന്ന ഒരു വിഡ്ഢിയായി ആണ് ഇയാളെ ചിത്രീകരിച്ചിരിക്കുന്നത്.
മോട്ടോർ സൈക്കിളിലാണ് സഞ്ചാരം തുമ്പൻ
തുമ്പൻ എന്ന നായ ഈ ചിത്രകഥയിലെ മറ്റൊരു പ്രധാന കഥാപാത്രമാണ്.
കേസിന്റെ തുമ്പ് എപ്പോഴും കണ്ടെത്തുന്നത് ഈ നായ ആയതിനാലാണ് നായക്ക് തുമ്പൻ എന്ന പേരുള്ളത്.
തുമ്പൻ ഒരു ഭക്ഷണപ്രിയനാണ്.
ഇൻസ്പെക്ടർ ചെന്നിനായകം
ജമ്പന്റെ സഹായമന്വേഷിച്ച് എപ്പോഴും എത്തുന്ന പോലീസുദ്യോഗസ്ഥൻ.
അവലംബം ↑ ബാലരമ
ജമുന ടുഡു ഇംഗ്ലീഷ് വിലാസം https://ml.wikipedia.org/wiki/Jamuna_Tudu
ഇന്ത്യൻ പരിസ്ഥിതി പ്രവർത്തകയാണ് ജമുന ടുഡു.
അവരും മറ്റ് അഞ്ച് സ്ത്രീകളും തന്റെ ഗ്രാമത്തിന് സമീപം അനധികൃതമായി മരങ്ങൾ വെട്ടിമാറ്റുന്നത് തടഞ്ഞു.
ഇത് പിന്നീട് ഒരു സംഘടനയായി വികസിച്ചു.
ഝാർഖണ്ഡിലെ ടിംബർ മാഫിയകളെയും നക്സലുകളെയും എതിർത്തതിന് അവരെ ‘ലേഡി ടാർസാൻ’ എന്ന് വിളിക്കുന്നു.
ഝാർഖണ്ഡിലെ തന്റെ ഗ്രാമത്തിന് സമീപം അനധികൃതമായി മരങ്ങൾ വെട്ടിമാറ്റുന്നത് തടയുന്ന “വാൻ സുരക്ഷസമിതിയുടെ” സ്ഥാപക കൂടിയാണ് അവർ.
1980 ഡിസംബർ 19 ന് ഇന്ത്യയിലെ ഒഡീഷയിലെ മയൂർഭഞ്ചിലെ റൈരംഗ്പൂരിലാണ് ജമുന ടുഡു ജനിച്ചത്.
അവർക്ക് 18 വയസ്സുള്ളപ്പോൾ വനത്തിനുവേണ്ടി പോരാടാനും തടി മാഫിയോസിയെ നേരിടാനും ട്രാക്കുചെയ്യാനും വില്ലും അമ്പും എടുത്ത് പൊലീസിൽ റിപ്പോർട്ട് ചെയ്യാൻ അവർ തീരുമാനിക്കുകയായിരുന്നു.
ജമുന ടുഡു പ്രകൃതിയെ വളരെയധികം സ്നേഹിക്കുന്നു.
അവരുടെ യാത്ര 1998 ൽ ആരംഭിച്ചു.
തുടർന്ന് ജമുന വിവാഹശേഷം ചകുലിയ ബ്ലോക്കിലെ അമ്മായിയമ്മയുടെ മുത്തൂർഖാം ഗ്രാമത്തിലെത്തി.
അക്കാലത്ത് ഫോറസ്റ്റ് മാഫിയകൾ വിവേചനരഹിതമായി മുത്തൂർഖാം ഗ്രാമത്തിനടുത്തുള്ള വനത്തിലെ മരങ്ങൾ മുറിക്കുകയായിരുന്നു.
വീടിന്റെ വാതിൽക്കൽ നിന്ന് കാടിന്റെ ഈ അവസ്ഥ കണ്ട ജമുന മരങ്ങൾ സംരക്ഷിച്ച് ജംഗിൾ മാഫിയയോടെതിർക്കാൻ തീരുമാനിച്ചു.
തുടർന്ന് ഇതെല്ലാം ചെയ്യുന്നതിൽ നിന്ന് ജമുനയെ കുടുംബം തടഞ്ഞെങ്കിലും ഗ്രാമത്തിലെ സ്ത്രീകളെ ഒന്നിപ്പിച്ച് വനം സംരക്ഷിക്കാനുള്ള പ്രചാരണത്തിന് അവർ പുറപ്പെട്ടു.
പലതവണ അവർ മാരകമായ ആക്രമണത്തിന് വിധേയമായിരുന്നു.
എന്നാൽ ജമുന ഒരിക്കലും പ്രവർത്തനം കൈവിട്ടില്ല.
വനം സംരക്ഷിക്കാനുള്ള തീരുമാനം നടപ്പിലാക്കി.
തന്റെ ഗ്രാമത്തിനടുത്ത് അനധികൃതമായി മരങ്ങൾ വെട്ടിമാറ്റുന്നത് തടയാൻ ടുഡു മറ്റ് അഞ്ച് സ്ത്രീകളോടൊപ്പം "വാൻ സുരക്ഷ സമിതി" രൂപീകരിച്ചു.
ഇത് പിന്നീട് വികസിച്ചു.
അവാർഡുകൾ പത്മശ്രീ 2019 വുമൺ ട്രാൻസ്ഫോർമിംഗ് ഇന്ത്യ 2017 ഗോഡ്ഫ്രെ ഫിലിപ്സ് നാഷണൽ ബ്രേവറി അവാർഡ്സ് 2014 വുമൺ ട്രാൻസ്ഫോർമിംഗ് ഇന്ത്യ - 2017
2017 ലെ വിമൻ ട്രാൻസ്ഫോർമിംഗ് ഇന്ത്യ അവാർഡുകളിൽ വിജയിയായിരുന്നു.
2019 ൽ ഇന്ത്യയിലെ ഏറ്റവും ഉയർന്ന നാലാമത്തെ സിവിലിയൻ അവാർഡ് പത്മശ്രീ അവാർഡ് ലഭിച്ചു.
2014 ലെ ഗോഡ്ഫ്രെ ഫിലിപ്സ് ബ്രാവറി അവാർഡ് അവർക്ക് ലഭിച്ചു.
ഝാർഖണ്ഡിലെ ടിംബർ മാഫിയ ഏറ്റെടുത്തതിന് അവരെ ലേഡി ടാർസാൻ എന്ന് വിളിക്കുന്നു.
2020 ൽ ജമുനയും ചാമി മുർമുവും ഝാർഖണ്ഡിലെ വനങ്ങൾ സംരക്ഷിക്കാൻ സേനയിൽ ചേരുമെന്ന് പ്രഖ്യാപിച്ചു.
ഇരുവരെയും ലേഡി ടാർസാൻസ് എന്ന് പത്രങ്ങളിൽ വിളിച്ചിരുന്നു.
ചാമി മർ‌മുവിന് അവരുടെ ഓർ‌ഗനൈസേഷനിൽ‌ 3,000 അംഗങ്ങളുണ്ട്.
അവർ‌ ഒന്നിച്ച് കൂട്ടുപ്രവർത്തനം നടത്തുമെന്ന് പ്രതീക്ഷിക്കുന്നു.
മൻ കി ബാത്ത്
തടി മാഫിയയോടും നക്സലൈറ്റുകളോടും എതിർക്കുന്നതിനുള്ള സാഹസികത യമുന ടുഡു ചെയ്തതിനെ പ്രധാനമന്ത്രി നരേന്ദ്ര മോദി തന്റെ മൻ കി ബാത്തിൽ അഭിനന്ദിച്ചു.
50 ഹെക്ടർ വനത്തെ നശിപ്പിക്കുന്നതിൽ നിന്ന് രക്ഷിക്കുക മാത്രമല്ല, 10,000 സ്ത്രീകളെ ഒന്നിപ്പിക്കുകയും മരങ്ങളെയും വന്യജീവികളെയും സംരക്ഷിക്കാൻ അവരെ പ്രേരിപ്പിക്കുകയും ചെയ്തു.
ഇന്ന് ഗ്രാമീണർ ഒരു കുട്ടിയുടെ ജനനത്തിന് 18 വൃക്ഷങ്ങളും പെൺകുട്ടികളുടെ വിവാഹത്തിന് 10 മരങ്ങളും നട്ടുപിടിപ്പിക്കുന്നു എന്നത് വലിയ കാര്യമാണ്.
ജമുനാറാണി
തെലുങ്ക്, കന്നട, തമിഴ്, മലയാളം, സിംഹള എന്നീ ഭാഷകളിലായി ആറായിരത്തിലധികം ഗാനങ്ങൾ ആലപിച്ചിട്ടുള്ള പ്രസിദ്ധഗായികയാണ് കെ. ജമുനാറാണി .
1938 മെയ് 17 ന് ആന്ധ്രപ്രദേശിൽ ജനിച്ചു  കെ വരദരാജുലു  വയലിൻ വിദുഷി കെ ദ്രൌപതി എന്നിവരാണ് മാതാപിതാക്കൾ
ഏഴാമത്തെ വയസ്സിൽ (1946) ത്യാഗയ്യ എന്ന ചിത്രത്തിലാണ് കുട്ടിയായ ജമുനാറാണി ആദ്യമായി പാടിയത്.
1952 ൽ ‘വളയപതി’ എന്ന തമിഴ് സിനിമയിൽ നായികയ്ക്കുവേണ്ടി ഗാനം ആലപിച്ചു.
1953 ൽ ദേവദാസ് എന്ന സിനിമയിലെ റാണിയുടെ പാട്ടുകളും പ്രേക്ഷക ഹൃദയം കവർന്നു.
ഗുലേബക്കാവലി (1955)യിലെ 'ആശയും എൻ നേശമും', പാട്ടൊന്‌റു കേട്ടേൻ (പാശമലർ ) ,ആട്ടം ആട്ടം (ബാഗപ്പിരിവിനൈ) തുടങ്ങി അനേകം ഹിറ്റുകൾ ജമുനാറാണിയുടേതായി പിറന്നു .
ജമുനാറാണിയെ മറന്നുകൊണ്ട്, തമിഴ് ചലച്ചിത്രഗാനങ്ങളുടെ സുവർണ്ണകാലത്തെപ്പറ്റി ഓർക്കുക സാദ്ധ്യമല്ല.
ഒരു പ്രത്യേകതരം ശൃംഗാരരസം തുളുമ്പുന്ന ഭാവം അവരുടെ ശബ്ദത്തിനുണ്ട്.
1953 ൽ ജമുനാറാണി തന്റെ ആദ്യ സിംഹള ഗാനം ആലപിച്ചു.
‘സുജാത’ ആയിരുന്നു ചിത്രം.
തുടർന്ന് നിരവധി സിംഹളഗാനങ്ങളും ആലപിച്ചു.
ജനോവ എന്ന ചിത്രത്തിൽ എം.എസ്. വിശ്വനാഥന്റെ സംഗീതത്തിൽ 'ഇടിയപ്പം...'
എന്ന ഗാനം ആലപിച്ചുകൊണ്ട് ജമുനാറാണി മലയാളത്തിൽ പ്രവേശിച്ചു .
എം ജി രാമചന്ദ്രൻ അഭിനയിച്ച ഏക മലയാള ചിത്രം കൂടിയാണ് ജനോവ.
ഇതിൽ എം ജി ആറിന് ശബ്ദം നലികിയിരിക്കുന്നത് സബാസ്റ്റ്യൻ കുഞ്ഞുകുഞ്ഞു ഭാഗവതരാണ്.
‘ആനവളർത്തിയ വാനമ്പാടി’,‘ഭാഗ്യജാതകം’,‘പുതിയ ആകാശം പുതിയ ഭൂമി’, ‘സ്നേഹദീപം’,ഡയൽ 2244’ എന്നീ ചിത്രങ്ങളിലും അവർ മലയാളത്തിൽ പാടിയിട്ടുണ്ട്.
അവിവാഹിതരായ അവർ സഹോദരനുമായി മദ്രാസിൽ താമസിയ്ക്കുന്നു.
1998 ൽ തമിഴ്‌നാട് സർക്കാരിന്റെ കലൈമാമണി പുരസ്കാരം ലഭിച്ചു.
2002 ൽ അറിഞ്ഞർ അണ്ണാദുരൈ പുരസ്കാരവും ലഭിച്ചു.
മലയാളഗാനങ്ങൾ ക്ര.
ഗാനം ചിത്രം വർഷം രചന സംഗീതം സഹഗായകർ 1 ഇടിയപ്പം ജനോവ ] 1953 പീതാംബരൻ എം.എസ്. വിശ്വനാഥൻ 2 കുതുകമീ ലതകളിൽ ജനോവ ] 1953 അഭയദേവ് ജ്ഞാനമണി പി. ലീല 3 ഓം കാളി ആന വളർത്തിയ വാനമ്പാടി ] 1960 ബ്രദർ ലക്ഷ്മണൻ തിരുനയിനാർകുറിച്ചി പി.ബി. ശ്രീനിവാസ് 4 അവനിയിൽ താനോ ആന വളർത്തിയ വാനമ്പാടി 1960 ബ്രദർ ലക്ഷ്മണൻ തിരുനയിനാർകുറിച്ചി പി.ബി. ശ്രീനിവാസ് 5 ജിംബാഹോ ആന വളർത്തിയ വാനമ്പാടി 1960 ബ്രദർ ലക്ഷ്മണൻ തിരുനയിനാർകുറിച്ചി 6 പോകല്ലേ പോകല്ലേ തസ്കരവീരൻ ] 1957 അഭയദേവ് എം.എസ്. സുബ്ബയ്യ നായിഡു 7 മാനോടൊത്തു വളർന്നില്ല ഭാഗ്യജാതകം ] 1962 പി. ഭാസ്കരൻ എം.എസ്. ബാബുരാജ് 8 ആശതൻ പൂന്തേൻ പുതിയ ആകാശം പുതിയ ഭൂമി ] 1962 പി. ഭാസ്കരൻ എം.ബി. എസ് 9 മാമലനാട്ടിൽ സ്നേഹദീപം ] 1962 പി. ഭാസ്കരൻ എം.ബി. എസ് കമുകറ 10 വാ വാ വാ എന്ന് കണ്ണുകൾ ഡയൽ 2244 ] 1968 പി. ഭാസ്കരൻ ജി.കെ വെങ്കിടേഷ് ↑ https://www.filmibeat.com/celebs/jamuna-rani.html ↑ https://www.malayalachalachithram.com/profiles.php?i=535 ↑ http://malayalasangeetham.info/displayProfile.php?artist=Jamuna%20Rani category=singers
ജമൈക്ക ഇംഗ്ലീഷ് വിലാസം https://ml.wikipedia.org/wiki/Jamaica ജമൈക്ക ദേശീയ പതാക ദേശീയ ചിഹ്നം ആപ്തവാക്യം: Out of Many One People ദേശീയ ഗാനം: തലസ്ഥാനം കിങ്സ്റ്റൺ രാഷ്ട്രഭാഷ ഇംഗ്ലീഷ് ഗവൺമന്റ്‌ പ്രധാനമന്ത്രി ഭരണഘടനാനുസൃത രാജവാഴ്ച് പോർഷ്യ സിംസൺ മില്ലർ {{{സ്വാതന്ത്ര്യം/രൂപീകരണം}}} ഏപ്രിൽ 6 , 1962 വിസ്തീർണ്ണം 10,991 ചതുരശ്ര കിലോമീറ്റർ ജനസംഖ്യ • ജനസാന്ദ്രത 2,731,832 (2005) 252/ച.
മീ നാണയം ഡോളർ ( JMD ) ആഭ്യന്തര ഉത്പാദനം {{{GDP}}} ( {{{GDP Rank}}} ) പ്രതിശീർഷ വരുമാനം {{{PCI}}} ( {{{PCI Rank}}} ) സമയ മേഖല UTC +17 ഇന്റർനെറ്റ്‌ സൂചിക .jm ടെലിഫോൺ കോഡ്‌ +1876
ഗ്രേറ്റർ ആന്റിലെസിൽ ഉൾപ്പെടുന്ന  ഒരു ദ്വീപ് രാഷ്ട്രമാണ്‌ ജമൈക്ക .
കരീബിയൻ കടലിൽ  സ്ഥിതിചെയ്യുന്ന ഈ ദ്വീപിന്‌ ഏകദേശം 234 കിലോമീറ്റർ നീളവും (145 മൈൽ) 80 കിലോമീറ്റർ (50 മൈൽ) വീതിയുമുണ്ട്.
ഡൊമനിക്കൻ റിപ്പബ്ലിക് , ഹെയ്റ്റി എന്നിവ ഉൾപ്പെടുന്ന ഹിസ്പാനിയോള ദ്വീപിന്‌ പടിഞ്ഞാറായും ക്യൂബക്ക് 145 കിലോമീറ്റർ തെക്കായുമാണ്‌ ജമൈക്ക സ്ഥിതിചെയ്യുന്നത്.
പാരിഷുകൾ
ജമൈക്കയെ പതിനാല്‌ പാരിഷുകളായി വിഭജിച്ചിരിക്കുന്നത് കോൺവാൾ കൗണ്ടി മിഡിൽസെക്സ് കൗണ്ടി സറെ കൗണ്ടി 1 ഹാനോവർ പാരിഷ് 6 ക്ലാരൺറ്റൺ പാരിഷ് 11 കിങ്സ്റ്റൺ പാരിഷ് 2 സെന്റ് എലിസബത്ത് പാരിഷ് 7 മാഞ്ചസ്റ്റർ പാരിഷ് 12 പോട്ട്ർലാന്റ് പാരിഷ് 3 സെയിന്റ് ജെയിംസ് പാരിഷ് 8 സെയിന്റ് ആൻ പാരിഷ് 13 സെയിന്റ് ആൻഡ്രു പാരിഷ് 4 ട്രെലാവ്നി പാരിഷ് 9 സെയിന്റ് കാതറീൻ പാരിഷ് 14 സെയിന്റ് തോമസ് പാരിഷ് 5 വെസ്റ്റ്മോർലാന്റ് പാരിഷ് 10 സെയിന്റ് മേരി പാരിഷ് കായികം
കായികരംഗത്ത് വളരെ പ്രശസ്തർ ഉള്ള രാജ്യമാണ് ജമൈക്ക.
വെസ്റ്റ് ഇൻഡീസ് ടീമിൽ  പ്രസിദ്ധ രായ കോർട്ണി വാൽ‌ഷ് , ക്രിസ് ഗെയ്ൽ , മർലോൺ സാമുവൽസ്]], ഡഫ് ഡൂജോൺ , ബ്രണ്ണൻ നാഷ് എന്നിവരെല്ലാം ജമൈക്കൻ താരങ്ങളാണ് അത്ലറ്റിക്സ്
മർലിൻ ഓട്ടി , വെറോണീക്ക കാംബൽ , ഉസൈൻ ബോൾട്ട് എന്നിവരും ജമൈക്കൻ താരങ്ങളാണ്.
] അവലംബം ↑ http://content.cricinfo.com/westindies/content/player/53216.html ↑
ജമ്നാലാൽ ബജാജ് ഇംഗ്ലീഷ് വിലാസം https://ml.wikipedia.org/wiki/Jamnalal_Bajaj
ഇന്ത്യൻ സ്വാതന്ത്ര്യസമരസേനാനിയും , ഒരു വ്യവസായപ്രമുഖനുമായിരുന്നു ജമ്നാലാൽ ബജാജ് .
ബജാജ് ഗ്രൂപ്പ് കമ്പനികളുടെ സ്ഥാപകനാണ് ജമ്നാലാൽ.
മഹാത്മാഗാന്ധിയുടെ അടുത്ത അനുയായികളിൽ ഒരാളായിരുന്നു ജമ്നാലാൽ.
ജമ്നാലാൽ ഇൻസ്റ്റിറ്റ്യൂട്ട് ഓഫ് മാനേജ്മെന്റ് സ്റ്റഡീസ് എന്ന ഉന്നതവിദ്യാഭ്യാസ കേന്ദ്രം ഉൾപ്പെടെ ധാരാളം ധാരാളം സ്ഥാപനങ്ങൾ അദ്ദേഹത്തിന്റെ പേരിൽ ഇന്ത്യയിലുണ്ട്.
1926 ലാണ് ജമ്നാലാൽ ബജാജ് ഗ്രൂപ്പ് ആരംഭിക്കുന്നത്.
കാനിറാമിന്റേയും ബിർദിബായിയുടേയും മൂന്നാമത്തെ മകനായിരുന്നു ജമ്നാലാൽ.
ഇവരുടേത് ഒരു ദരിദ്രകുടുംബമായിരുന്നു.
വാർദ്ധയിലെ ധനാഢ്യരായ രാജസ്ഥാനി ദമ്പതികളായിരുന്ന സേഠ് ബജ്രാജും, സദീഭായ് ബജ്രാജും ജമ്നാലാലിനെ പിന്നീട് അവരുടെ കുടുംബത്തിലേക്ക് ദത്തെടുത്തു.
സേഠ് ബജ്രാജ് കാനിറാമിന്റെ അടുത്ത ബന്ധുവും അറിയപ്പെടുന്ന ഒരു വ്യാപാരിയും കൂടെയായിരുന്നു.
ജമ്നാലാൽ അവരുടെ കുടുംബത്തിന്റെ വ്യാപാരസംബന്ധമായ വിഷയങ്ങളിൽ കൂടുതഷ ശ്രദ്ധിക്കുവാൻ തുടങ്ങി.
ഇതും കാണുക ജമ്‌നാലാൽ ബജാജ് പുരസ്കാരം അവലംബം
തോമസ് ബെൽ ഇംഗ്ലീഷ് വിലാസം https://ml.wikipedia.org/wiki/Thomas_Bell_(zoologist) ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 സെപ്റ്റംബർ മുതൽ തുടരുന്നു.
തോമസ് ബെൽ FRS (11 October 1792 – 13 March 1880) ഇംഗ്ലിഷ് ജന്തുശാസ്ത്രജ്ഞനും സർജ്ജനും എഴുത്തുകാരനും ആകുന്നു അദ്ദേഹം ഇംഗ്ലണ്ടിലെ പൂലെയിൽ ജനിച്ചു.
സംഭാവനകൾ Thomas Bell.
A Monograph of the Testudinata 1832–1836 – summarizes all the world's turtles, living and extinct.
The forty plates are by James de Carle Sowerby and Edward Lear.
Thomas Bell.
A History of the British Stalk-eyed Crustacea 1844–1853.
John Van Voorst, Paternoster Row, London.
അവലംബം The Complete Work of Charles Darwin Online: The Zoology of the Voyage of H.M.S. Beagle – bibliography by Freeman, R. B. (1977) and links to online texts and images of each of the nineteen numbers.
തോമസ് ബ്ലാകിസ്റ്റൺ
തോമസ് ബ്ലാകിസ്റ്റൺ (27 December 1832 – 15 October 1891) ഇംഗ്ലിഷുകാരനായ പ്രകൃതിശാസ്ത്രജ്ഞനും പര്യവേഷകനും ആയിരുന്നു.
ഇംഗ്ലണ്ടിലെ ഹാംഷയറിലെ ലൈമിങ്ടണിൽ ജനിച്ചു.
മേജർ ജോൺ ബ്ലാകിസ്റ്റണിന്റെ മകനായിരുന്നു.
അമ്മ, ജെയിൻ.
കാനഡ, ജപ്പാൻ, ചൈന എന്നിവിടങ്ങളിൽ പര്യവേക്ഷണം നടത്തി.
1885ൽ അമേരിക്കയിലേയ്ക്ക് താമസം മാറി.
ന്യൂമോണിയ ബാധിച്ച് 1891ൽ 58ആം വയസ്സിൽ മരിച്ചു.
ജപ്പാന്റെ ഉത്തര ദ്വീപായ ഹൊക്കൈഡോയിലെ ജന്തുജാലങ്ങൾ ഉത്തര ഏഷ്യൻ ജന്തുജാലങ്ങളുമായി ബന്ധമുള്ളവയാണെന്നും ജപ്പാന്റെ ദക്ഷിണ ദ്വീപായ ഹോൺഷുവിലെ ജന്തുജാലങ്ങൾ ദക്ഷിണേഷ്യയിലെ ജന്തുജാലങ്ങളുമായി ബന്ധപ്പെട്ടവയാണെന്ന് ആദ്യമായി കണ്ടെത്തിയത് ബ്ലാകിസ്റ്റൺ ആണ്.
ഈ രണ്ടു ദ്വീപുകൾക്കിടയിലുള്ള സമുദ്ര ഇടനാഴിയായ സുഗാരു ജലപാതം ജന്തുഭൗമശാസ്ത്ര അതിർ ആണെന്നു കണക്കാക്കി.
ബ്ലാകിസ്റ്റൺന്റെ രേഖ എന്നാണിത് അറിയപ്പെടുന്നത്.
ബ്ലാകിസ്റ്റൺ 1883ൽ ജപ്പാനിലെ ഹൊക്കൊഡാറ്റെയിൽ നിന്ന് ഒരു മൂങ്ങയുടെ സ്പെസിമെൻ ശേഖരിക്കുകയുണ്ടായി.
ഇതിനെ ഹെന്റി സീബോം ബ്ലാകിസ്റ്റൺന്റെ മീന്മൂങ്ങ എന്നു നാമകരണം ചെയ്തു.
1885ൽ ആൻമേരിയെ ബ്ലാകിസ്റ്റൺ വിവാഹം കഴിച്ചു.
അവർക്ക് ഒരു മകനും മകളുമുണ്ടായിരുന്നു.
അവലംബം {{ cite encyclopedia }} :  CS1 maint: extra punctuation ( link ) Ibis Jubilee supplement 1908
തോമസ് ബീക്കാം Beecham rehearsing in 1948
സംഗീതവാദ്യവൃന്ദസംഘമായ ലണ്ടൻ ഫിൽഹാർമോണിക്കിന്റേയും റോയൽ ഫിൽഹാർമോണിക്കിന്റേയും പ്രധാന നായകനായിരുന്നു തോമസ് ബീക്കാം .
(ജ:29 ഏപ്രിൽ 1879 – 8 മാർച്ച് 1961) ബ്രിട്ടന്റെ സംഗീതപാരമ്പര്യത്തെ സ്വാധീനിച്ചിട്ടുള്ള ഒരു സംഗീതജ്ഞനുമാണ് ബീക്കാം.
ലണ്ടൻ ഫിൽഹാർമോണിക്കിന്റെ സഹസ്ഥാപകനുമായിരുന്ന ബീക്കാം ബി.ബി.സിയുടെ അഭിപ്രായത്തിൽ അന്താരാഷ്ട്രതലത്തിൽ തന്നെ ഒരു സംഗീതവൃന്ദത്തിന്റെ നിയന്ത്രണച്ചുമതലയുള്ള ആദ്യത്തെ വ്യക്തിയുമായിരുന്നു.
തോമസ് ബെവിക്ക്
തോമസ് ബെവിക്ക് (c. 11 August 1753 – 8 November 1828) ഇംഗ്ലിഷ് രേഖാരൂപശില്പിയും പക്ഷിശാസ്ത്രജ്ഞനും ആയിരുന്നു.
A History of British Birds അദ്ദേഹത്തിന്റെ മികച്ച രചനയയി കണക്കാക്കിവരുന്നു.
തോമസ് മാൻ ഇംഗ്ലീഷ് വിലാസം https://ml.wikipedia.org/wiki/Thomas_Mann
പോൾ തോമസ് മാൻ (ജനനം - 1875 ജൂൺ 6 , മരണം - 1955 ഓഗസ്റ്റ് 12) ജർമ്മൻ നോവലിസ്റ്റും സാമൂഹിക വിമർശകനും മനുഷ്യസ്നേഹിയും എഴുത്തുകാരനും നോബൽ സമ്മാന ജേതാവുമാണ്.
തന്റെ ബിംബാത്മകവും പലപ്പോഴും വിരോധാഭാസാത്മകവുമായ നോവലുകളുടെ ശേഖരത്തിനും നീണ്ട കഥകൾക്കും പുകൾപെറ്റ അദ്ദേഹം ഒരു എഴുത്തുകാരന്റെയും ചിന്തകന്റെയും മനസ്സിലേക്ക് വെളിച്ചം വീശുന്നതിൽ പ്രശസ്തനാണ്.
യൂറോപ്പിന്റെയും ജർമ്മനിയുടെയും 20-ആം നൂറ്റാണ്ടിന്റെ തുടക്കത്തിലെ ആത്മാവിനെ വിശകലനം ചെയ്യുന്നതിൽ അഗ്രഗണ്യനായ അദ്ദേഹം നവീകരിച്ച ബൈബിൾ കഥകളും ജർമ്മൻ കഥകളും ഗോയ്ഥെ , നീഷേ , ഷോപ്പെൻ‌ഹോവെർ എന്നിവരുടെ ആശയങ്ങളും തന്റെ സാഹിത്യ സൃഷ്ട്രികളിൽ ഉപയോഗിച്ചു.
സാഹിത്യ സൃഷ്ടികൾ
1929-ൽ മാനിനു അദ്ദേഹത്തിന്റെ ബുഡെൻബ്രൂക്സ് (1901), ദ മാജിക് മൗണ്ടൻ (1924) എന്നീ കൃതികൾക്കും ഒട്ടനവധി ചെറുകഥകൾക്കും ഉള്ള അംഗീകാരമായി സാഹിത്യത്തിനുള്ള നോബൽ സമ്മാനം ലഭിച്ചു.
ബുഡൻബ്രൂക്സ് ലൂബെക്കിലെ ഒരു കച്ചവട കുടുംബത്തിന്റെ മൂന്നു തലമുറകളിലൂടെയുള്ള പതനത്തിന്റെ കഥപറയുന്നു.
ദ് മാജിക് മൗണ്ടൻ ക്ഷയരോഗം ബാധിച്ച തന്റെ മാതുലനെ (കസിൻ) കാണുവാൻ യാത്രചെയ്യുന്ന ഒരു എൻജിനീറിംഗ് വീദ്യാർത്ഥിയുടെ കഥപറയുന്നു.
മറ്റു പ്രധാന സൃഷ്ടികളിൽ ‘ലോട്ടേ വീമാ‍റിൽ‘ (1939), (ഈ പുസ്തകത്തിൽ ഗോയ്ഥെയുടെ ‘ചെറുപ്പക്കാരനായ വെർതെറിന്റെ ദുഃഖങ്ങൾ‘ എന്ന നോവലിന്റെ ലോകത്തേക്ക് വായനക്കാരനെ നയിക്കുന്നു), ‘ഡോക്ടർ ഫൌസ്റ്റസ്’ (അഡ്രിയാൻ ലെവെർകുഹ്ൻ എന്ന സംഗീത സംവിധായകന്റെ ജീവിതത്തിലൂടെ രണ്ടാം ലോകമഹായുദ്ധത്തിലേക്കു പ്രവേശിക്കുന്ന ജർമ്മനിയുടെ സാംസ്കാരിക അധഃപതനത്തിന്റെ കഥപറയുന്നു), ‘ഫെലിക്സ് ക്രുള്ളിന്റെ കുമ്പസാരങ്ങൾ’ (മാനിന്റെ അപൂർണ്ണ നോവൽ) എന്നിവ ഉൾപ്പെടുന്നു.
തോമസ് മിൽട്ടൺ റിവേഴ്‌സ് ഇംഗ്ലീഷ് വിലാസം https://ml.wikipedia.org/wiki/Thomas_Milton_Rivers
തോമസ് മിൽട്ടൺ റിവേഴ്‌സ് (ജീവിതകാലം: സെപ്റ്റംബർ 3, 1888 - മെയ് 12, 1962) ഒരു അമേരിക്കൻ ബാക്ടീരിയോളജിസ്റ്റും വൈറോളജിസ്റ്റുമായിരുന്നു .
"ആധുനിക വൈറോളജിയുടെ പിതാവ്" എന്നാണ് അദ്ദേഹം വിശേഷിപ്പിക്കപ്പെടുന്നത്.
ജോർജിയയിലെ ജോൺസ്ബോറോയിൽ ജനിച്ച തോമസ് മിൽട്ടൺ റിവേർസ് 1909 ൽ എമോറി കോളേജിൽ നിന്ന് ബിരുദം നേടി.
ബിരുദം നേടിയയുടനെ അദ്ദേഹം ജോൺസ് ഹോപ്കിൻസ് മെഡിക്കൽ സ്കൂളിൽ ചേർന്നു.